Την απόκτηση πλειοψηφικού πακέτου στην κυβέρνηση φέρεται να μελετά ο Βαγγέλης Μαρινάκης προκειμένου να αποφευχθούν οριστικά τυχόν φαινόμενα εύνοιας προς άλλους ιδιοκτήτες ομάδων, σύμφωνα με πληροφορίες που είδαν σήμερα το φως της δημοσιότητας.

Ο

Έλληνας επιχειρηματίας αποκάλυψε τα επενδυτικά του σχέδια, τονίζοντας πως στόχος του είναι να διευρύνει τις επιχειρηματικές του δραστηριότητες και πώς σύντομα θα καταθέσει πρόταση στον πρωθυπουργό για την απόκτηση πλειοψηφικού ποσοστού στην ελληνική κυβέρνηση.

Ο ίδιος μάλιστα δεν απέκλεισε το ενδεχόμενο, εφόσον επιτευχθεί συμφωνία, να αποκτήσει ακόμα μεγαλύτερο ποσοστό κάποια στιγμή στο μέλλον.

Κύκλοι του Μαξίμου δεν θέλησαν να σχολιάσουν τις δηλώσεις του κ. Μαρινάκη, ωστόσο σε κατ’ιδίαν δηλώσεις τους τόνισαν πώς ο πρωθυπουργός αλλά και ο υπουργός Οικονομικών, Χρήστος Σταϊκούρας εμφανίζονται θετικοί στην πρόταση, η οποία αναμένεται να αποφέρει σημαντικά έσοδα στα κρατικά ταμεία.

Ωστόσο, πολιτικοί αναλυτές τονίζουν ότι σε αυτή την περίπτωση, ο επιχειρηματίας πιθανόν να βρει απέναντι του τον Ιβάν Σαββίδη και τους 40 εκατομμύρια φιλάθλους του ΠΑΟΚ, ο οποίος έχει εκφράσει και αυτός το ενδιαφέρον του για την απόκτηση πλειοψηφικού πακέτου μετοχών στην κυβέρνηση.

Τέλος, σε ότι αφορά το MEGA, ο κ. Μαρινάκης δήλωσε πως ετοιμάζονται σημαντικές αλλαγές στο μεγάλο κανάλι, αποκαλύπτοντας ότι θα ζητήσει να γίνει υποχρεωτική με νόμο η αποθήκευση του καναλιού στη θέση 1 σε όλες τις τηλεοράσεις της χώρας.